འབྲི་རྩོམ་བྲི་ནི་གི་དོན་ལུ་ལམ་སྟོན།

འབྲི་རྩོམ་སྦྱང་བ་གི་དོན་ལུ་ གཞན་གྱིས་བྲིས་བཞག་མི་ལས། དཔེ་བལྟ་སྦེ་ ལྷབ་སྦྱང་འབད་མི་བ་ རང་གིས་འབད། དོན་ཚན་གཟུགས་རིས་ནང་ བཀོད་དེ་ བྲི་བ་ཅིན། རིགས་བསྒྲེས་སྦེ་ དོན་ཚན་གཞན་མི་གི་ཐོག་ལུ་ བྲི་ཚུགས་ནི་གི་ ཁེ་ཕན་ལེ་ཤ་འདུག། དེ་འབདཝ་ལས། འབྲི་རྩོམ་སྦྱང་བ་འབད་ནི་གི་དོན་ལུ་ གཤམ་འཁོད་ གཟུགས་རིས་ཀྱི་ ཆ་ཤས་ལུ་གཞི་བཞག་སྦེ་ བྲི་ནིའི་སྦྱང་བ་མཛད་གནང་།

ཀ་ ནགས་ཚལ་སྲུང་སྐྱོབ་འབད་དགོ་པའི་སྐོར་ བྲི་ནི་ཨིན་པ་ཅིན་ :

༡. ནགས་ཚལ་ཟེར་མི་ ག་ཅི་ཨིན་ན? བཤད་པ། ཚིག་འབྲུ་༣༠-༤༠ གི་ནང་བཀོད་ནི།

༢. ནགས་ཚལ་ སྲུང་སྐྱོབ་འབད་བ་ཅིན། ང་བཅས་ལུ་ ཕན་ཐོགས་/ཁེ་ཕན། ཚིག་འབྲུ་༥༠-༧༠ །

༣. ནགས་ཚལ་ སྲུང་སྐྱོབ་ མ་འབད་བར་ ཉམས་པ་ཅིན། གནོད་པ་ ཚིག་འབྲུ་༥༠-༧༠ །

༤. ང་བཅས་ག་ར་གིས་ ནགས་ཚལ་རྒྱུན་སྐྱོང་ འབད་དགོ་པའི་ སྐུལ་མ་བཅས་མཇུག་བསྡུ་ ཚིག་འབྲུ་༤༠-༥༠ །

ཁ་ ཟ་འཐུང་ རང་འཚོ་རང་ལྡང་ བཟོ་དགོ་པའི་སྐོར་ བྲི་ནི་ཨིན་པ་ཅིན་ :

༡. ཟ་འཐུངརང་འཚོ་རང་ལྡང་ཟེར་མི་ ག་ཅི་ཨིན་ན? བཤད་པ། ཚིག་འབྲུ་༣༠-༤༠ གི་ནང་བཀོད་ནི།

༢. ང་བཅས་ཀྱིས་ ཟ་འཐུང་ཚུ་ ག་དེ་སྦེ་ སྤྱོད་དོ་ག? (ནང་འཁོད་ཀྱི་ འཐོན་ཁུངས་ལུ་བརྟེན་ཏེ་ ཨིན་ན? ཕྱི་ལས་ནང་འདྲེན་འབད་མིལུ་ བརྟེནམ་ཨིན་ན?) དབྱེ་བ་དཔྱད་དཔྱད་དེ་ ཚིག་འབྲུ་༥༠-༧༠ །

༣. རང་ལངམ་ རང་གིས་ མ་བཟོ་བར་ ནང་འདྲེན་འབད་དེ། རོགས་ལུ་ར་ བརྟེན་སྡོད་པ་ཅིན། ཉེན་ཁ་ ག་ཅི་འོང་སྲིད་ནི་མས་ག? བསམ་འཆར་ ཚིག་འབྲུ་༥༠-༧༠ །

༤. ཟ་འཐུང་ རང་འཚོ་རང་ལྡང་ བཟོ་བ་ཅིན། རང་བཙན་དང་ དགའ་སྐྱིད་ཀྱི་ངང་ལུ་ གནས་ཚུགས་པའི་ སྐུལ་མ་བཅས་མཇུག་བསྡུ་ ཚིག་འབྲུ་༤༠-༥༠ །

ག་ བྱ་གསོ་སྐྱོང་འབད་དེ་ འོང་འབབ་བཟོ་ནིའི་སྐོར་ བྲི་ནི་ཨིན་པ་ཅིན་ :

༡. བྱ་གསོ་སྐྱོང་་ཟེར་མི་ ག་ཅི་ཨིན་ན? བཤད་པ། ཚིག་འབྲུ་༣༠-༤༠ གི་ནང་བཀོད་ནི།

༢. བྱ་གསོ་སྐྱོང་འབད་ནི་གི་དོན་ལུ། ག་ཅི་ར་ བཅའ་སྒྲིག་ རྐྱབ་དགོ་ག? ཐབས་ལམ་ འཆར་གཞི། ཚིག་འབྲུ་༥༠-༧༠ །

༣. འཐོན་སྐྱེད་ ཚོང་སྒྱུར་སོགས་འབད་ནིའི་ ཐབས་ལམ་ བསམ་འཆར་ ཚིག་འབྲུ་༥༠-༧༠ །

༤. འོང་འབབ་ རང་གིས་འབད་ བཟོ་ཚུགས་པ་ཅིན། རང་དང་གཞན་ལུ་ ཕན་ཐོགས་ཚུགས་པའི་ སྐུལ་མ་བཅས་མཇུག་བསྡུ་ ཚིག་འབྲུ་༤༠-༥༠ །

སྤྱིར་བཏང་ དོན་ཚན་ག་ཅི་ར་འབད་རུང་ གཟུགས་རིས་ནང་ བཀོད་དེ་ སྦྱང་བ་འབད་བཅུག་པ་ཅིན། ལེ་ཤ་གིས་ ཧ་གོཝ་འཇམ།

༡. ག་ཅི་ཨིན་ན? བཤད་པ། ཡང་ན། འགྲེལ་བཤད།

༢. ག་ཅི་གི་དོན་ལུ་ཨིན་ན? ཁེ་ཕན་དང་ གནོད་པ། ཡང་ན། སྐྱོན་ཡོན་གྱི་བཤད་པ། དབྱེ་དཔྱད།

༣. ག་དེ་སྦེ? ཐབས་དང་ གནས་སྐབས་ བཙུགས་ནི།

༤. དང་ལེན་གྱི་ སྐུལ་མ་བཅས་མཇུག་བསྡུ།